**ДО**

**ГРУПАТА ОБЩИНСКИ СЪВЕТНИЦИ**

**„СДС-ГРАЖДАНИТЕ“**

**ДО**

**ГАЛИЧКА НИКОЛОВА**

**ОБЩИНСКИ СЪВЕТНИК**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ**

**РУСЕ**

***На Ваш №ОбС-1140/18.09.2024 г.***

**ОТНОСНО:** Пътни знаци

**УВАЖАЕМИ ГОСПОЖИ И ГОСПОДА,**

# **УВАЖАЕМА ГОСПОЖО НИКОЛОВА,**

В Община Русе, с вх. №06-01-183#3/18.09.2024 г. постъпи питане относно използван пътен знак В27 „Забранени са престоят и паркирането“ с табели Т3.2 и Т4.2 на ул. „Райко Даскалов“ до сградата на Съдебната палата.

Във връзка с горното Ви информирам, че знаците са поставени по повод осигуряването на охраняемата зона около сградата на Съдебната палата. Същите на този етап сигнализират, че ползването на паркоместата се извършва с пропуск.

На проведеното заседание на Общинската комисия по безопасност на движението на 03.09.2024 г. има взето решение за възлагане на проектиране на временна организация на движението и паркирането по улиците: „Църковна независимост“, „Любомир Пипков“ и „Райко Даскалов“, която да се въведе до приемането на Генералния план по организация на движението и изработването на проект за платена зона.

На този етап липсва друг законов ред за извършване на промени в организацията на движението без наличен, действащ Генерален план за организация на движението, според Определение на ВАС № 7678 от 20.06.24 г.

След приемането на ГПОД ще се възложи разработването на проектите по част организация на движението, както и проектите на зоните за платено, които ще определят регламента за заемане на паркоместата в тях, както от живущите, така и от работещите и приходящите граждани. Тези проекти ще съдържат необходимата вертикална и хоризонтална сигнализация, разработена съобразно действащата нормативна база.

С уважение,

ПЕНЧО МИЛКОВ

*Кмет на Община Русе*